Nissan Pulsar

Nissan Pulsar (alun perin Datsun Pulsar) on Nissanin vuosina 1978–2005 valmistama alemman keskiluokan henkilöautomalli, jota myytiin Japanin ja Aasian markkinoilla. Sitä myytiin Euroopassa nimillä Cherry (1978–1986), Sunny (1986–1995) ja Almera (1995–2006). Vaikka Euroopassa mallinimet ovatkin vaihtuneet eri sukupolvien välillä, ovat kaikki autot kuitenkin todellisuudessa samaa Pulsar-mallisarjaa. == Datsun Pulsar N10 (1978–1982) == Ensimmäisen sukupolven Pulsar esiteltiin vuonna 1978 korvaamaan Cherry F10. Malli saapui Eurooppaan Cherry-nimisenä seuraavana vuonna. Muotoilu oli edeltäjää linjakkaampaa, ja kokonaan uusi korimalli oli viisiovinen farmari. Sisätilat olivat kuitenkin ulkomittoihin nähden pienet ja melutaso korkea. Yhdysvalloissa mallin nimi oli Datsun 310. === Nimet eri markkinoilla === * Nissan Pulsar (Aasia, Oseania) * Nissan Langley (Japani, osa malleista) * Datsun 310 (Pohjois-Amerikka) * Datsun Cherry (Eurooppa) == Nissan Pulsar N12 (1982–1986) == Toisen sukupolven Pulsar tuli markkinoille vuonna 1982, ja Euroopassa sitä myytiin Cherry-nimisenä. N12-mallin neliovista sedania ei kuitenkaan viety lainkaan Eurooppaan. Japanissa hatchback-mallia myytiin myös Nissan Langley -nimisenä, ja sedania Nissan Liberta Villana. === Nimet eri markkinoilla === * Nissan Pulsar (Aasia, Oseania) * Nissan Cherry (Eurooppa) * Nissan Langley (Japani, osa hatchback-malleista) * Nissan Liberta Villa (Japani, osa sedan-malleista) * Alfa Romeo Arna (eurooppalainen Cherry, jossa Alfa Romeon tekniikkaa) * Holden Astra (valmistettu ja myyty Australiassa) == Nissan Pulsar N13 (1986–1990) == Kolmannen sukupolven Pulsar tuli markkinoille vuonna 1986. Euroopassa sitä myytiin Sunny-nimisenä, pois lukien Kreikka, jossa se tunnettiin Cherrynä. Japanissa osa malleista myytiin edelleen Langley- ja Liberta Villa -nimillä. === Nimet eri markkinoilla === * Nissan Pulsar (Aasia, Oseania) * Nissan Sunny (Eurooppa) * Nissan Cherry (Kreikka) * Nissan Sentra (Malesia) * Nissan Langley (Japani, osa malleista) * Nissan Liberta Villa (Japani, osa malleista) * Holden Astra (valmistettu ja myyty Australiassa) == Nissan Pulsar N14 (1990–1995) == Neljännen sukupolven Pulsar esiteltiin vuonna 1990, ja sitä myytiin Euroopassa Nissan Sunnyna. Kolmiovisen hatchbackin perä oli hyvin pysty, kun taas viisiovisessa perä oli paljon viistompi. Euroopassa mallistoon kuului myös viisiovinen farmari, joka ei kuitenkaan todellisuudessa ollut N14-Sunny, vaan uudelleennimetty Nissan AD. === Nimet eri markkinoilla === * Nissan Pulsar (Aasia, Oseania) * Nissan Sunny (Eurooppa) * Nissan Sentra (Uusi-Seelanti) * Nissan Sabre (Etelä-Afrikka) == Nissan Pulsar N15 (1995–2000) == Viidennen sukupolven Pulsar esiteltiin vuonna 1995, ja Euroopassa sitä myytiin nimellä Almera. === Nimet eri markkinoilla === * Nissan Pulsar (Aasia, Oseania) * Nissan Almera (Eurooppa) * Nissan Sentra (Uusi-Seelanti) * Nissan Lucino (Japani, osa hatchback-malleista) == Nissan Pulsar N16 (2000–2005) == Kuudes ja viimeinen Pulsar-sukupolvi tuli markkinoilla vuonna 2000, ja se tunnettiin Euroopassa Almerana. Japanin kotimarkkinoilla mallinimi ei enää ollutkaan Pulsar, vaan Bluebird Sylphy. === Nimet eri markkinoilla === * Nissan Pulsar (Australia, Uusi-Seelanti) * Nissan Bluebird Sylphy (Japani) * Nissan Almera (Eurooppa) * Nissan Almera Classic (Venäjä) * Nissan Sentra (Aasia) * Nissan Sunny Neo (Thaimaa, Kiina) * Renault Scala (Kolumbia, Meksiko) * Renault Samsung SM3 (Etelä-Korea) == Lähteet == == Aiheesta muualla == Pulsar Luokka:C-segmentin autot Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot